38 
doboncnsi tres species conservari dicunt, Amcricae meridionali indigenas. (1. c. p. 6. f. 3.) Cl, Spix et Martius ob¬ 
servant, haud rarissime Scorpionis ictum mortem intulisse, praecipue in regione Provinciae Minarum Sertao dicta, 
qua omnia animalia, etiam scolopendrae et araneae, subtiliore veneno turgeant. (R, II. 524.) Item, in diversis 
regionibus eadem animalia veneno pollere nunc mitiore nunc acutiore, cl. de Humboldt auctor est, tradens Scor¬ 
pionem quendam, prope Cumanam occurrentem, ardue distinguendum esse ab illo, qui insulas St. Trinitatis, Ja- 
maicam et terram continentem prope Guayaquil et Cartagena la nueva habitat; attamen priorem S. europaeo vix 
esse terribiliorem, alterum vero periculosissimum, veneni effectu S. (Butho) occitano comparandum. Si in urbibus 
Cartagena la nueva etGuayaquil quisquis a scorpione compungitur, statim vox deficit, rigorque linguae saepius per 
horas 12 aut 15 observatur. (R. edit. germ. vol. 4. p. 97.) De Thelyphono proscorpione Latr. cl. Pohl et Kollar 
memorant, cl. Natterer in Brasilia unicum exemplum in regione Sertdo de Cuyaba dicta invenisse. Orificia veneno 
educendo accomodata nec palpis, nec mandibulis instructa inventa esse. (1. c. p. 6, f. 2.) — Thelyphoni pariter 
ac Phryni ab colonis et aethiopibus veneni causa valde timentur. 
Inter molestissima peregrinatoribus animalcula Ixodes referendi qui maxima copia passim apparent et tor¬ 
mentum maximum inferunt. (Horum Barrere mentionem fecit 1. c. p. 204., Piso 1. c. p. 289, nomine Jatehucu. 
Perniciosa, inquit Dobrizhofer 1. c. p. 370. seq., inter insecta haud infimum locum meretur bestiola, quae ab His¬ 
panis Garrapata, a Quaraniis Yntehu^ ab Abiponibus Coerel appellatur. Garrapata (seu ricinus) paraquariensis 
lentem magnitudine aequat, interdum superat. — Dum ex quacunque corporis regione sanguem rostro sorbet, 
pruriginem ciet, ardoremque permolestum, quem tumor sequitur, ac sanies quatriduum saepe, saepe diutius mana¬ 
tura. Ulcus vero vix duas intra hebdomades persanabitur. Campi et prae campis sylvae ab hoc et homini et bestiis 
infesto insecto insidentur.—Tormentum, quod Carabatos inferunt, cl. Spix et Martius locis pluribus describunt. 
Per millia supra frutices et graminum culmos subaridos agglomerati motu levissimo in hominem transeunt, et citis¬ 
sime per vestimenta in omne corpus diffusi, pruritum intolerabilem, inflammationes, immo glandularum, praesertim 
inguinalium, tumores et nervorum ad systema genitale pertinentium morbosum erethismum causant. Fumigationi¬ 
bus et lotionibus cum lixivia, decocto herbae Nicotianae et spiritu vini delentur. (R. I. 173. 296. II. 457. 458. 
III. 950.) In Brasilia, nobis auctore cl. Martio, prae aliis terris mediterraneae Provinciae; Minas Geraes, Bahia, 
Goyaz, Pernambuco hac invisa peste laborant; S. Pauli provincia, praesertim qud Austrum spectat, ea immunis 
est; in provinciis septentrionalibus Ixodis locum saepe tenet alia bestiola incolis Mucuim dicta, de quo loco nobis 
sermo erit. — Cl. Poppig in Provincia Maynas tres Ixodes species , Garrapatas seu pedes ungulatos ibi dictas ob¬ 
servavit. (Fror. Not. vol. 33. p. 103.) Eo teste in Peruvia et prope Egam in Brasilia tormentum fere intolerabile 
afferunt. Regnum chilense et Andium peruviensium regiones maxime elevatae felix sunt Americae tractus, in quo 
Garrapatas aut omnino desunt, aut eae solummodo species occurrunt, quae ab homine abhorrent ovibusque tantum 
insident. Insulae Indiae occidentalis, et Bonaria ab illis valde infestantur. (1. c. vol. 35. p. 119.) — Cl. Pohl et 
Kollar duas hujus generis species descripserunt et iconibus illustrarunt: I. americanum Linn, 1. c. p. 10. f. 6. et 
I. crenatum Koll. pag. 11. f. 7. — 
Erythraei aut Trombidii species quaedam, Mucuim vocata, in graminibus vegetis degens, cupide cutem petit, 
qua punctulum fere inconspicuum coccineum refert. Rostrum longum infigit, et pruritum intolerabilem concitat. 
Lotionibus spiritus vini deletur. (Spix et Mart. R. III. 950. 1005.) Praesertim in regione paraensi copiosa, in 
Brasilia australi rarior occurrit, et ibi ori et palpebris mulorum sese adfigit. — Eandem speciem, prope Egam 
copiosissimam et imprimis hominem aggredientem memorat cl. Poppig. In Provincia Maynas Isa?ico vocatur. (I. c. 
vol. 35. pag. 119.) Species affinis aut eadem in sinu hondurensi provenit, et in litore, quod a Mosquitos nomen 
gerit, ibique Doctor nominatur. In insula Martinica animalculum praecedentibus affine progignitur, quod Bete rouge 
dicitur, et ulcera saepius tam periculosa causat, ut membra amputare necesse sit. (Kby 1. c. vol. 1. p. 113.) Ani¬ 
malcula ab Hispanis Aradores dicta, quae cl. Humboldt memorat, (R. edit. germ. vol. 4. p. 212.) sine dubio prae¬ 
cedentibus affinia, certo Acaridibus adseribenda. Molestissima sunt, dum praecipue digitorum articulis et manus 
dorso sese infigunt. Ea infuso foliorum fruticis cujusdam Vzao dicti, verosimiliter Siliquosarum familiae adseri- 
bendi, delere Indorum mos est. — In Paraquaria homines nonnunquam morbo laborant, quasi scabiei simili, dum 
cutis singula pustula insectum albidum pulicis magnitudine procreat, quo, feminarum industria acu extracto aeger 
convalescit. Cl. Azara, qui hujus rei nobis auctor est, notat, insectum non coitu propagari, sed e humorum 
morbosa mixtione proceari videri. (1. c. p. 217. seq.) — Ulloa refert, Acarum coccineum in regione Popayan 
